શહેરમાં જહાંગીરપુરા ખાતે આશારામ આશ્રમમાં યોજાયેલા ધુળેટીના કાર્યક્રમ દરમિયાન આશારામ બાપુને મોહંમદ પયગંબર સાથે સરખાવાતાં ભડકી ઊઠેલા સુરતના મુસ્લિમ સમાજે આજે આશારામ અને તેમના વિદેશી ભક્ત સામે પોલીસ ફરિયાદ નોંધી ધરપકડ કરવાની માંગણી સાથે પોલીસ કમિશનર અને કલેક્ટરશ્રીને આવેદનપત્ર આપ્યું હતું. તેમની સામે પગલાં ન ભરાય તો હવે પછી જલદ કાર્યક્રમો આપવાની પણ તેમણે જાહેરાત કરી હતી.